
R O M Â N I A

JUDEŢUL VRANCEA

CONSILIUL  LOCAL

AL MUNICIPIULUI FOCŞANI

H O T Ă R Â R E

privind aprobarea acordării unui sprijin financiar 

 Parohiei „Sf. Cuv. Parascheva – Noua Catedrală” Focşani 
             Consiliul Local al Muncipiului Focşani, judeţul Vrancea, întrunit în şedinţă ordinară,

         - analizând proiectul de hotărâre iniţiat de Primarul Municipiului Focşani, prin care se propune aprobarea acordării unui sprijin financiar Parohiei „Sf. Cuv. Parascheva – Noua Catedrală” Focşani şi raportul comun întocmit de Direcţia economică şi Serviciul investiţii, administrarea fondului locativ, înregistrat la nr. 8107/10.02.2011 ;

          - văzând avizul favorabil al Comisiei pentru buget, finanţe , investiţii, liberă iniţiativă, economic şi servicii publice şi Comisia pentru drepturile omului, culte, relaţii cu cetăţenii, muncă şi protecţie socială ;

         - având în vedere adresele nr.06/20.01.2011 şi 11/31.01.2011 transmisă de Parohia „Sf. Cuv. Parascheva – Noua Catedrală” Focşani  şi adresa nr.400/27.01.2011 transmisă de Arhiepiscopia Buzăului şi Vrancei;

         - în conformitate cu prevederile O.G. nr. 82/2001 privind stabilirea unor forme de sprijin financiar pentru unităţile de cult aparţinând cultelor religioase recunoscute în Romania şi H.G.R. nr.1470/2002 privind aprobarea normelor metodologice pentru aplicarea prevederilor O.G. nr.82/2001, cu modificările şi completările ulterioare;

         - În baza art. 36 alin (1), alin. (2),  lit. „b” şi alin (4) lit „a”, precum  şi  în temeiul art.  45,  alin. (2) lit „a” din Legea nr. 215/2001 privind administraţia publică locală, republicată în 2007, cu modificările şi completările ulterioare,
HOTĂRĂŞTE:

         Art. 1 (1) Se aprobă  acordarea unui sprijin financiar Parohiei „Sf. Cuv. Parascheva – Noua Catedrală” Focşani în sumă de 1.061 mii lei . 

                    (2) Suma prevazută la alin (1) va fi alocată din bugetul propriu al Primăriei Municipiului Focşani pe anul 2011, de la subcapitolul bugetar 67.02.50 –„Alte servicii în domeniul culturii, recreerii şi religiei”, articolul bugetar 20.19 şi va fi utilizată pentru categoria de lucrări „ Structură metalică – Turla mare” conform devizului de lucrări. Alocarea sumei se va efectua pe baza documentelor justificative prezentate de Parohia „Sf. Cuv. Parascheva – Noua Catedrală” Focşani şi verificate de specialiştii din cadrul Serviciului investiţii, administrarea fondului locativ . 

         Art.2 Se imputerniceste Primarul Municipiului Focşani să perfecteze şi să semneze contractul de cofinanţare cu Parohia „Sf. Cuv. Parascheva – Noua Catedrală” Focşani.

        Art. 3 Prezenta hotărâre va fi comunicată de către Direcţia administraţie publică locală,  compartimentelor, serviciilor şi Primarului Municipiului Focşani, conform legii, care va asigura executarea acesteia prin Direcţia economică şi Serviciul investiţii, administrarea fondului locativ.
     PREŞEDINTE DE ŞEDINŢĂ,

                                                                            CONTRASEMNEAZĂ:

             Vrâncianu Gicu                                                SECRETARUL MUNICIPIULUI      

                                                                                                        FOCŞANI

                                                                                              Eduard Marian Corhană
Municipiul Focşani, 22 februarie  2011                                                      

